Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: helyezték, a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény
Paragraph Index: 799

helyezték, a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény rendelkezéseire tekintettel nem volt jogszabálysértő. A minősítés megállapításaira a panaszos észrevételt tehetett, ezeket az illetékes szolgálati elöljáró elbírálta. Szolgálati panaszait a Szakszolgálat főigazgatója, illetve a miniszter nevében eljáró hivatalvezető megvizsgálta és megválaszolta. Kérelmének megfelelően a katonai ügyészség ugyancsak megvizsgálta a panaszát és megállapításairól tájékoztatta. A Szakszolgálat főigazgatója indokolt választ adott arra a kifogására is, hogy a minősítés-kiegészítést miért nem a Humánszolgálati Szabályzatban meghatározott közvetlen vezető készítette. A Szabályzat nem jogszabály, ezért a rendelkezéseitől eltérő intézkedés sem minősül jogszabálysértésnek. Az állampolgári jogok országgyűlési biztosának általános helyettese a panasz ügyében alkotmányos jogokkal kapcsolatos visszásságot nem állapított meg, ezért a további vizsgálatot lezárta. OBH 278/1998. A rendőrségi ügyviteli szabályok megsértése miatt a feljelentés eltűnése, a feljelentés alapján a büntetőeljárás szabályainak megfelelő intézkedések elmulasztása, illetve azok késedelmes — csak a panaszos beavatkozását követő — végrehajtása, az eljárás kimenetelétől függetlenül, veszélyezteti a panaszosnak a jogállamisághoz és jogbiztonsághoz [Alk. 2 . § (1) bek.], továbbá a jogorvoslati joghoz [Alk. 57. § (5) bek.] fűződő alkotmányos jogait. Teljes szöveg: 3.2. alfejezetben. OBH 466/1998. A jogerős bírói ítélet szerinti új közigazgatási eljárás lefolytatásának elmulasztása az Alkotmány 2. § (1) bekezdése szerinti jogállamiságból eredő jogbiztonsághoz, továbbá az Alkotmány 57. § (5) bekezdése szerinti jogorvoslathoz való alkotmányos joggal összefüggésben okoz visszásságot. A jugoszláv állampolgár panaszos 1998. január 18-án azért fordult az Országgyűlési Biztos Hivatalához, mert sérelmezte, hogy az Országos Rendőr-főkapitányság Igazgatásrendészeti Főosztálya — a Legfelsőbb Bírósághoz benyújtott felülvizsgálati kérelmére hivatkozással — megakadályozza a Csongrád Megyei Bíróság jogerős másodfokú ítéletének végrehajtását. 2000/88/II. szám Az állampolgári jogok országgyűlési biztosa megállapította, hogy a panaszos és családja bevándorlási kérelmét mind az elsőfokú hatóságként eljáró Csongrád Megyei Rendőr-főkapitányság Igazgatásrendészeti Osztálya, mind a másodfokú hatóságként eljáró ORFK Igazgatásrendészeti Főosztálya elutasította, ezért bírósághoz fordult. A közigazgatási határozat hatályon felülvizsgálata iránti perben a Szegedi Városi Bíróság az ORFK Igazgatásrendészeti Főosztályának határozatát — a Csongrád Megyei Rendőr-főkapitányság Igazgatásrendészeti Osztályának elsőfokú határozatára kiterjedően — hatályon kívül helyezte és az első fokon eljáró közigazgatási szervet új eljárás lefolytatására kötelezte. Az ORFK Igazgatásrendészeti Főosztálya az elsőfokú ítélet ellen fellebbezést nyújtott be. A Csongrád Megyei Bíróság — mint másodfokú bíróság — 1996. december 3-án kelt ítéletével az elsőfokú ítéletet helyben hagyta. Az ítélet ellen az ORFK Igazgatásrendészeti Főosztálya 1997. február 19-én felülvizsgálati kérelmmel fordult a Legfelsőbb Bírósághoz. Az ORFK Igazgatásrendészeti Főosztálya 1997. augusztus 15-én kelt levelében tájékoztatta panaszos jogi képviselőjét arról, hogy a másodfokú ítélet ellen felülvizsgálati kérelmet nyújtott be, ezért további intézkedéseket csak ennek elbírálását követően fog tenni.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes